ตื่นตาตื่นใจกันทั้งบาง! ชาวลำปางแห่ชมรถไฟขบวนใหม่ ก่อนวิ่งจริง ส.ค.นี้
ตื่นตาตื่นใจกันทั้งบาง! ชาวลำปางแห่ชมรถไฟขบวนใหม่ที่ รฟท. นำมาวิ่งทดสอบในเส้นทางกรุงเทพฯ-เชียงใหม่ ก่อนให้บริการสำหรับ 4 เส้นทางหลัก กรุงเทพฯ-เชียงใหม่, กรุงเทพฯ-อุบลราชธานี, กรุงเทพฯ-หนองคาย และกรุงเทพฯ-ชุมทางหาดใหญ่ ในเดือนต.ค.นี้
1 ส.ค. 2559

ผู้สื่อข่าวรายงานว่า วันนี้ (1 ส.ค.) ประชาชนชาวจังหวัดลำปาง เดินทางแห่ชมรถไฟขบวนใหม่ที่การรถไฟแห่งประเทศไทย (รฟท.) ซื้อมาใหม่เพื่อมาวิ่งให้บริการประชาชนใน 4 เส้นทางหลัก กรุงเทพฯ-เชียงใหม่, กรุงเทพฯ-อุบลราชธานี, กรุงเทพฯ-หนองคาย และกรุงเทพฯ-ชุมทางหาดใหญ่ ไป-กลับวันละ 2 ขบวนต่อเส้นทาง ความเร็วสูงสุด 120 กม./ชม. หรือเฉลี่ยแล้วเร็วกว่าเดิม 3 ชั่วโมง
ทั้งนี้ รถไฟขบวนดังกล่าวได้ถูกนำมาวิ่งทดสอบระบบในเส้นทางกรุงเทพฯ-เชียงใหม่ ก่อนเริ่มใช้งานจริงในเร็วๆ นี้ โดยรถไฟขบวนใหม่นี้ได้ออกจากสถานีรถไฟเชียงใหม่และมาหยุดพักที่สถานีรถไฟนครลำปาง สร้างความตื่นตาตื่นใจแก่ประชาชนชาวลำปางจำนวนมาก สนใจเดินทางมาชมความสวยงามและความทันสมัยกันอย่างคึกคัก แต่ทางเจ้าหน้าที่ไม่อนุญาตให้ขึ้นไปชมบนรถ แต่สามารถชมภายนอกและถ่ายรูปเป็นที่ระลึกได้